CELEX: 62020CN0123
Language: fi
Date: 2020-03-04 00:00:00
Title: Asia C-123/20: Ennakkoratkaisupyyntö, jonka Bundesgerichtshof (Saksa) on esittänyt 4.3.2020 – Ferrari SpA v. Mansory Design & Holding GmbH ja WH

29.6.2020   
            
            
               FI
            
            
               Euroopan unionin virallinen lehti
            
            
               C 215/20
            
         
      Ennakkoratkaisupyyntö, jonka Bundesgerichtshof (Saksa) on esittänyt 4.3.2020 – Ferrari SpA v. Mansory Design & Holding GmbH ja WH
      (Asia C-123/20)
      (2020/C 215/24)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesgerichtshof
      
         Pääasian asianosaiset
      
      
         Valittaja: Ferrari SpA
      
         Vastapuoli: Mansory Design & Holding GmbH ja WH
      
         Ennakkoratkaisukysymykset
      
      
                  1)
               
               
                  Voiko asetuksen N:o 6/2002 (1) 11 artiklan 1 kohdan ja 2 kohdan ensimmäisen virkkeessä tarkoitetun tuotteen kokonaiskuvan tunnetuksi tulemisella syntyä tuotteen osista koostuva rekisteröimätön yhteisömalli?
               
            
                  2)
               
               
                  Mikäli ensimmäiseen kysymykseen vastataan myöntävästi:
                  Mitä oikeudellisia perusteita on sovellettava asetuksen (EY) N:o 6/2002 4 artiklan 2 kohdan b alakohdan ja 6 artiklan 1 kohdan mukaisen yksilöllisen luonteen tutkimisen yhteydessä, kun selvitetään kokonaisvaikutelmaa sellaisen osan tapauksessa, joka – kuten esimerkiksi ajoneuvon korin osa – on sisällytetty moniosaiseen tuotteeseen? Voidaanko erityisesti ottaa huomioon, että osan ulkomuoto ei asiantuntevan käyttäjän havainnoissa sulaudu täydellisesti moniosaisen tuotteen ulkomuotoon vaan on muodoltaan tietyssä määrin itsenäinen ja yhdenmukainen, mikä mahdollistaa sen, että käyttäjä voi saada kokonaismuodosta riippumattoman esteettisen kokonaisvaikutelman?
               
            
         (1)  Yhteisömallista 12.12.2001 annettu neuvoston asetus (EY) N:o 6/2002 (EYVL 2002, L 3, s. 1).